
Az Európai Parlament,
–	tekintettel az Európai Unió működéséről szóló szerződés 286. cikkének (2) bekezdésére, amelynek megfelelően a Tanács konzultált a Parlamenttel (C9‑0008/2024),
–	tekintettel eljárási szabályzata 129. cikkére,
–	tekintettel a Költségvetési Ellenőrző Bizottság jelentésére (A9-0061/2024),
A.	mivel a Tanács 2024. január 17-i levelével konzultált az Európai Parlamenttel Carlo Alberto Manfredi Selvagginak a Számvevőszék tagjává történő kinevezéséről;
B.	mivel a Költségvetési Ellenőrző Bizottság ezt követően értékelte – különösen az Európai Unió működéséről szóló szerződés 286. cikkének (1) bekezdésében megállapított feltételek szempontjából – Carlo Alberto Manfredi Selvaggi alkalmasságát; mivel ezen értékelés keretében az említett bizottság megkapta Carlo Alberto Manfredi Selvaggi önéletrajzát és a neki küldött írásbeli kérdőívre adott válaszait;
C.	mivel a bizottság ezt követően – 2024. február 22-én – meghallgatta Carlo Alberto Manfredi Selvaggit, aki a meghallgatáson bevezető nyilatkozatot tett, majd válaszolt a bizottság tagjai által feltett kérdésekre;
1.	kedvező véleményt nyilvánít a Tanács Carlo Alberto Manfredi Selvaggi számvevőszéki taggá történő kinevezésére irányuló javaslatáról;
2.	utasítja elnökét, hogy továbbítsa ezt a határozatot a Tanácsnak és tájékoztatás céljából a Számvevőszéknek, valamint az Európai Unió többi intézményének és a tagállamok ellenőrző szerveinek.

